CELEX: 32022R0213
Language: hr
Date: 2022-02-08 00:00:00
Title: Provedbena uredba Komisije (EU) 2022/213 оd 8. veljače 2022. o poništenju registracije zaštićene oznake zemljopisnog podrijetla „Salaisons fumées, marque nationale Grand-Duché de Luxembourg” (ZOZP)

18.2.2022   
               
               
                  HR
               
               
                  Službeni list Europske unije
               
               
                  L 37/14
               
            
         PROVEDBENA UREDBA KOMISIJE (EU) 2022/213
         оd 8. veljače 2022.
         o poništenju registracije zaštićene oznake zemljopisnog podrijetla „Salaisons fumées, marque nationale Grand-Duché de Luxembourg” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 54. stavak 1.,
         budući da:
         
                     (1)
                  
                  
                     Člankom 7. stavkom 1. Delegirane uredbe Komisije (EU) br. 664/2014 (2) propisano je da se postupak utvrđen člancima od 49. do 52. Uredbe (EU) br. 1151/2012 primjenjuje mutatis mutandis na poništenje registracije kako je navedeno u članku 54. stavku 1. te uredbe.
                  
               
                     (2)
                  
                  
                     U skladu s člankom 50. stavkom 2. točkom (a)Uredbe (EU) br. 1151/2012 u vezi s člankom 7. stavkom 1. Delegirane uredbe Komisije (EU) br. 664/2014, zahtjev Luksemburga za poništenje registracije zaštićene oznake zemljopisnog podrijetla (ZOZP) „Salaisons fumées, marque nationale Grand-Duché de Luxembourg” objavljen je u Službenom listu Europske unije (3).
                  
               
                     (3)
                  
                  
                     Budući da Komisiji nije dostavljen ni jedan prigovor u skladu s člankom 51. Uredbe (EU) br. 1151/2012, naziv „Salaisons fumées, marque nationale Grand-Duché de Luxembourg” (ZOZP) potrebno je poništiti u registru zaštićenih oznaka izvornosti i zaštićenih oznaka zemljopisnog podrijetla.
                  
               
                     (4)
                  
                  
                     U skladu s člankom 54. stavkom 1. zadnjim podstavkom Uredbe (EU) br. 1151/2012 takvo poništenje donosi se u skladu s ispitnim postupkom iz članka 57. stavka 2. te uredbe.
                  
               
                     (5)
                  
                  
                     Mjera predviđena ovom Uredbom u skladu je s mišljenjem Odbora za politiku kakvoće poljoprivrednih proizvoda,
                  
               DONIJELA JE OVU UREDBU:
         
            Članak 1.
            Registracija naziva „Salaisons fumées, marque nationale Grand-Duché de Luxembourg” (ZOZP) poništava se.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. veljače 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 343, 14.12.2012., str. 1.
         
         
            (2)  Delegirana uredba Komisije (EU) br. 664/2014 оd 18. prosinca 2013. o dopuni Uredbe (EU) br. 1151/2012 Europskog parlamenta i Vijeća s obzirom na utvrđivanje simbola Unije za zaštićene oznake izvornosti, zaštićene oznake zemljopisnog podrijetla i zajamčeno tradicionalne specijalitete i s obzirom na određena pravila o podrijetlu, određena pravila postupka i određena dodatna prijelazna pravila (SL L 179, 19.6.2014., str. 17.).
         
            (3)  SL C 334, 20.8.2021., str. 28.